Слузеста тъмна материя може да промени ранната история на Вселената - Технологии - Дневник\n15:53, 11 май 16 , 12226\nУчени имат нова теория за поведението на тъмната материя в първите години след формирането на Вселената, която може да промени представите за ранната й история. Според учени от Университета на Тексас в Остин първоначално тъмната материя може да е имала поведение като на слузеста смес, съобщава сп. New Scientist.\nПол Шапиро и дипломантът Боуа Ли смятат, че може да има алтернативна тъмна материя, която е съставена от бозони, които им позволяват да се групират. Така бозоните формират "слузеста материя", която учените наричат Кондензат на Босе-Айнщайн (BEC). В нея всички частици се държат като един квантов обект. Смята се, че тъмната материя съставлява 80% от Вселената.\nСпоред Шапиро и Ли въпросната слузеста тъмна материя вероятно днес има различно поведение и свойства, спрямо когато Вселената се е формирала. В момента най-разпространената теория е, че след Големия взрив Вселената е започнала прогресивно разширение, което е наречено инфлация. Като доказателство за това се смятат гравитационните вълни. По-рано тази година модулът LIGO откри гравитационни вълни от сблъскването на две черни дупки. Надеждите на учените са, че такива ще могат да бъдат открити и от самия Голям взрив.\nСпоред модела на Шапиро и Ли поведението на тъмната материя се мени с течение на времето. Учените смятат, че преди сегашното си състояние тъмната материя първо е имала поведение като на радиация, а още по-преди това - като течност, която не е позволявала да бъде компресирана.\n"Когато я притиснеш, тя отблъсква. Сякаш сме напълнили Вселената с течност. Това не е интуитивно и не го очаквахме", коментира Ли.\nАко теорията е вярна, това означава, че слузестата тъмна материя всъщност е забавяла разширяването на Вселената в нейната ранна история. Според учените това би направило откриването на първичните гравитационни вълни по-лесно. "В стандартния модел тези вълни са много под възможностите на сензорите, които имаме или ще имаме и няма как да бъдат засечени", смята Ли и допълва, че новият модел със слузестата тъмна материя дава достатъчно надежда, че все още могат да бъдат открити.\n17:33, 07 апр 20 / България 10\ngmbh 15:59, 11 май 16 / Неутрално\nПрез 1996г. една слузеста тъмна материя предизвика инфлация;\nangevins 16:01, 11 май 16 / Неутрално\nТова е Божественото семе описано и във Вавилонско-шумерския мит за сътворението....\n15:58, 11 май 16\nРейтинг: 2347 15:59, 11 май 16 Неутрално\nРейтинг: 611 16:01, 11 май 16 Неутрално\nРейтинг: 594 16:02, 11 май 16 Весело\nРейтинг: 1264 16:04, 11 май 16 Неутрално\nВсе едно мравките да разберат света в който живеят...\nРейтинг: 374 16:05, 11 май 16 Любопитно\nЦялата ни "материална" вселена е всъщност виртуална симулация. Големият взрив е виртуален. На фундаментално ниво стои информацията, която еволюира, групира се в модели и се надгражда, създавайки подобни "взривове". Tom Campbell е създал много добър модел описващ характера на реалността ни. Можете да потърсите лекциите му в youtube.\nРейтинг: 2301 16:23, 11 май 16 Неутрално\nВ такъв случай краденето е времепространството.\nРейтинг: 805 16:35, 11 май 16 Неутрално\nДа! А също и в папирусите от Наг Хамади. Още няколко десетилетия научни търсения и ще стигнем отправната точка...\nРейтинг: 882 16:39, 11 май 16 Неутрално\nРейтинг: 3440 16:48, 11 май 16 Неутрално\nАбе, тая слуз... не можем ли за я ползваме за нещо? Поне като моторно масло? Иначе, в политиката е откровено вредна.\nРейтинг: 269 16:56, 11 май 16 Весело\nтъкамо щях да напиша, че тъмната комунистическа материя тормози света още от първите часове на сътворението\nРейтинг: 1148 16:59, 11 май 16 Неутрално\nМного добре са усетили колегите коментатори, че освен на подбив, за друго не става горното съобщение. Има още един, който и той се пробва в шегаджийството под теми за наука, та, чакам и неговата дописка.\nРейтинг: 777 17:02, 11 май 16 Неутрално\nАз се загубих някъде в разклона между модел, хипотеза, теория и "сигурно е така"...\nРейтинг: 1988 17:03, 11 май 16 Неутрално\nНапример, от горното, ако е предадено вярно, би трябвало да се потвърди теорията за пулсираща вселена, и че всичко ще свърши един ден в една черна дупка.\nИли в другия вариант, че сме в черна дупка.\nРейтинг: 1148 17:09, 11 май 16 Неутрално\nНяма как да се случи подобно нещо, защото фундаментите, върху които е построена подобна хипотеза, са нефизични, нямат общо с реалността.\nРейтинг: 1988 17:11, 11 май 16 Неутрално\nКое от двете няма как да се случи, и кое точно е нефизичното?\nРейтинг: 391 17:13, 11 май 16 Весело\nЗначи...Цялата вселена произлиза от един сопол?\nРейтинг: 249 17:16, 11 май 16 Неутрално\n[quote#7:"Николай Колев"]В такъв случай краденето е времепространството. [/quote]\nДа, в класическия икономически релативизъм това е подпространство на 'човеколеглохраноденя"\nРейтинг: 249 17:20, 11 май 16 Неутрално\n[quote#17:"Дилян Василев"]Цялата вселена произлиза от един сопол?[/quote]\nДо коментар [#17] от "Дилян Василев":\nНе, от девствена чекия. На бог Ра. Преди има-няма 6000 години. Чел съм го в една книга, дето я няма никъде в интернет. Това е ционистки заговор срещу Египет.\n(Шегата настрана, книгата е "Митология на Египет" и вярно я няма в интернет )\nРейтинг: 1332 17:25, 11 май 16 Неутрално\n''Слузеста тъмна материя може да промени ранната история на Вселената''\nКак може да бъде променено събитие, което ВЕчЕ се е случило?\nРейтинг: 5001 17:26, 11 май 16 Неутрално\nIt's beyond me. Признавам си.\nРейтинг: 1988 17:34, 11 май 16 Неутрално\nВсъщност, се има предвид - нашето познание за нея, а не самата история. Въпреки, че и другото би трябвало да е възможно. Така поне излиза от сметките.\nРейтинг: 1148 17:37, 11 май 16 Неутрално\nИ двете. Нефизичното тръгва от самите постулати на квантовата механика. Айгенвекторите, предложени като решения на постулираните eigenfunction equations са очевидно нефизични. Особено делта-функцията, натрапвана като уж-решение на position eigenfunction equation (не знам как е прието да се нарича на български). Не го спасяват и разните му математически изкилиферчвания на Соболев-Шварц, които разширяват Гелфандовата тройка, нито теоремата на Радон-Никодим, нито какво да е друго rigged Hilbert space. Навсякъде, във всяко Хилбертово пространство, изкилиферчено или не, айгенфункцията не се нормализира, което значи, че не принадлежи на това пространство, т.е., е нефизична. За да замажат положението, адвокатите на квантовата механика натрапват очевидната логическа грешка petitio principii (въпросът съдържа отговора), като без всякакво основание приемат, че частицата се намира на две различни места едновременно. Циркът е, че даже и да приемем тази фатална логическа грешка като нещо, което уж спасявало квантовата механика, то получената делта-функция отново е нула и няма никакъв математически, да не говорим за физически, смисъл.\nРазбира се, квантовата механика е не-наука по чисто физически причини, което се констатира при внимателно разглеждане на основополагащата статия на Планк, просмукана от физичеки погрешни представи и анализи. Още тогава, формулата за излъчването на абсолютно черно тяло е могло да се изведе чисто класически, което е убягнало на Планк и той съвсем необосновано предлага квантовата си хипотеза.\nТова, което обясних по-горе обсезсмисля всичко по-нататъшно, което ни пробутват като развитие на квантовата механика, като например статистиката на Бозе-Айнщайн, нежели пък някакъв си кондензат. От комбиниране на глупости, каквито са ``решенията'' на постулираните eigenfunction equations могат да произтекат единствено нови глупости. Квантовата механика е безумие натрапено на човечеството и единственото разумно нещо, което разумният човек трябва да стори, когато му попадне текст споменаващ я, е да го игнорира. Същото важи за всичко свързано с нелепостта наречена айнщайнова относителност.\nРейтинг: 1332 17:45, 11 май 16 Неутрално\nМного добре разбирам какво са искали да кажат, но не разбирам защо не са успели да го кажат точно и недвусмислено.\nРейтинг: 217 17:47, 11 май 16 Любопитно\nКолко много слуз,косми и нафта,\nРейтинг: 1988 17:51, 11 май 16 Неутрално\nА, сетих се. Тоя спор и друг път съм го чел. Ти беше човекът, който опровергава цялата съвременна физика и оборва Айнщайн. Няма лошо, просто не участвам в тоя разговор.\nРейтинг: 1316 17:53, 11 май 16 Весело\n[quote#24:"princess_x"]Много добре разбирам какво са искали да кажат, но не разбирам защо не са успели да го кажат точно и недвусмислено. [/quote]\nНе са го казали точно и недвусмислено, за да не ги упрекнат в сексизъм. Защото благодарение на тази слузеста материя се раждат бебета. Често казано, не очаквах че във Вселената този хормон е с галактически измерения и диктува взаимоотношенията и между планетите - не само, между мъжа и жената.\nРейтинг: 1148 17:57, 11 май 16 Неутрално\nТова не е спор. Това са категорични заключения. Иначе, наистина, няма лошо. Губи си времето с глупости за своя сметка. Кой може да те спре. Много хора го правят и даже изпитват радост от такова занимание.\nРейтинг: 908 17:58, 11 май 16 Неутрално\n,,Ако теорията е вярна, това означава, че слузестата тъмна материя всъщност е забавяла разширяването на Вселената в нейната ранна история,,\nТова би обяснило ускорението на\nразширяването и !!!\nРейтинг: 249 18:04, 11 май 16 Неутрално\n[quote#26:"Darth Plagueis"] Няма лошо, просто не участвам в тоя разговор.[/quote]\nРейтинг: 1988 18:05, 11 май 16 Неутрално\nО, не. Точно в тоя не участвах. Тия теории са ми как да кажа... странни. Нямам нищо против тях де.\nРейтинг: 249 18:17, 11 май 16 Неутрално\nБез да се заяждам:\nВсички разбрахме, че квантовата механика е бошлаф, както и общата теория на относителността. Всъщност, това е спонтанната реакция на всеки при първи досег с тях. Че Паули е абдал и тарикат на дребно ме изненада приятно.\nМоля те, вхърли линк към обещаваща съвременна теория на гравитацията (квантова-неквантова, няма значение), която намираш за вярна. Също и алтернативна квантова теория (работеща-неработеща на макро ниво - няма значение).\nейген* = собствен * (ейгенфункция = собствена функция)\nАко говорим за същото, делта функцията боде очите на математиците отдавна, но пък върши работа: вж. анализ на Фурие.\nРейтинг: 1148 18:50, 11 май 16 Неутрално\nв Енума Елиш такива работи нема\nРейтинг: 1148 18:51, 11 май 16 Неутрално\nдругарке, в книгите от Наг Хамади има интересни истории за сътворението, ма пак нема такива\nРейтинг: 751 18:57, 11 май 16 Неутрално\nоф пак ли ти....\nСпорът за нормализацията вече го водихме\nРейтинг: 1148 18:58, 11 май 16 Неутрално\n[quote#32:"xcheffo"]Всъщност, това е спонтанната реакция на всеки при първи досег с тях.[/quote]\nНе иде реч за някаква си ``специална'' теория на относителността, а изцяло за айнщайновата относителност (и специална, и обща). В ``специалната'' фаталният конфликт е между принципа на относителността и Лоренцовите трансформации. Лоренцовите трансформации обаче, макар математически издържани, нямат никакъв физически смисъл сами по себе си. Така че, горят и общата относителност, и космологията, и струнните теории, и всяка друга дивотия, която може да ти хрумне, която разчита на Лоренцовите трансформации.\nТези заключения не са резултат от първи досег с проблема, а са окончателни. Айнщайновата относителност трябва да бъде изхвърлена от физиката без замяна, както плевелът се премахва изцяло от житното поле и не се заменя с друго.\nКолкото до теория на гравитацията, и там айнщайновата относителност е нефела поради споменатите причини (вътрешно противоречива е и Лоренцовите трансформации са нефизични). Не съм се занимавал с проблема за гравитацията, просто не ме е интересувал и не знам какво друго е предлагано по този въпрос. Теория на гравитация обаче, основана на айнщайновата относителност е невъзможна, поради физическата несъстоятелност на последната.\nОтносно пък квантовата механика (стана дума за Планк, не Паули), тя е недоразбрана класическа механика. Самата класическа механика е в същността си с квантов характер. Нали не изливаш супата в гърлото си, а я изгребваш с лъжицата на пориции. Класическата механика е онова, което трябва да се развива, особено като се коригира разбирането ѝ за понятието движение. Така както е сега, ако наистина Нютоновите закони са закони на движението, както са ги именували, то вторият и третият противоречат на първия. Вторият и третият закон на Нютон са всъщност уравнения на покоя, а не на движението, както ги представят днес в буварите. Ощо по-добре можеш да се убедиш в това, че днешната физика разглежда покоя като движение, ако разгледаш внимателно уравненията на Хамилтон, най-общите уравнения на механиката. Точно този проблем в класическите уравнения на Хамилтън се е пренесъл в квантовата механика и той, заедно с онова, което вече посочих, е в дъното на нефизичността ѝ.\nКолкото до делта-функцията, не знам как ти хрумна, че вършела работа, даже и с анализа на Фурие. Делта-функцията е напълно безсмислен конструкт даже чисто математически. Това че Коши я изразява с improper интеграл от имагинерна експонента не помага да ѝ се вдъхне смисъл във физиката.\nЗабележи, критиката на Айнщайн-Подолски-Розен, в центъра на която е въпросната делта-функция като айгенфункция, е подло половинчата, защото, вместо честно и почтено да покаже пълната безсмисленост на конструкта, се ограничава само до това, че въпросният конструкт единствено непълно описвал свойствата на системата. Тази непълноценна критика отприщи вълна от нови глупости, започната от Bohm и продължена от Bell, които докараха безумието entanglement и action at a distance. Тези безумия бяха с ентусиазъм прегърнати от опортюнисти, които почнаха да си фантазират за някакви невъзможни квантови компютри, квантова телепортация, квантово криптиране и какви ли не други делириуми. Остави, ами не грантове, ами цели институти се основаха на базата на този изперкал опортюнизъм. Някак обществото само това чака, да сгепца някаква смахната сензация и да си я развява като да ни е споходил потресающо голям прогрес. Тъжна картинка, призтичаща от лесно установими дефекти, стига да се подходи честно и науката да не е прогнила от корупция, както е днес.\nРейтинг: 751 18:59, 11 май 16 Неутрално\n[quote#23:"bryghtlyght"]Особено делта-функцията, натрапвана като уж-решение на position eigenfunction equation (не знам как е прието да се нарича на български). [/quote]\nДелта функциите са метод за решаване на ЧДУ. Какво не ти харесва в него?\nРейтинг: 1148 19:01, 11 май 16 Неутрално\nДо коментар [#35] от "Scharnhorst Effect":\nАко сме водили такъв спор, то единственото вярно заключение от него е, че делта функцията не може да се нормализира в никакво Хилбертово пространство, rigged или не, което пък означава, че квантовата механика е нефизична още в самия си зародиш, в постулатите.\nРейтинг: 751 19:02, 11 май 16 Неутрално\nЗащо не може да се нормализира, осветли ме по въпроса\nРейтинг: 1148 19:04, 11 май 16 Неутрално\nДо коментар [#37] от "Scharnhorst Effect":\nНали казах, нефели са за употреба във физиката. В квантовата механика единствено физично е Хилбертовото пространство, което се дифинира върху вектори, чието вътрешно произведение е крайно. При делта-функцията то не е. За математически цели делта-функцията може и да е приемлива за нещо (в което се съмнявам), но във физиката тя няма място.\nРейтинг: 1492 19:06, 11 май 16 Неутрално\nМоже ли по-детайлна информация, нещо с обем 70-80 стр макс?Като ниво...да кажем, че уча във ФМИ и имам известна идея от математика.\nРейтинг: 1148 19:08, 11 май 16 Неутрално\nАми, напиши си интеграла от произведението на делта функцията с комплексно-спрегнатата ѝ, сетне приеми, че едната от двете делта-функции е test-function и приложи дефиницията за делта-функция. Получава се делта от нула, което е безсмислица, някаква неопределеност, а не крайно число, както се изисква, за да принадлежи на Хилбертовото пространство.\nРейтинг: 751 19:09, 11 май 16 Неутрално\n[quote#40:"bryghtlyght"]При делта-функцията то не е. [/quote]\nРейтинг: 1148 19:09, 11 май 16 Неутрално\nДо коментар [#41] от "Веселин Дечев (десидент)":\nНяма как да дам тук, защото сме анонимни.\nРейтинг: 751 19:15, 11 май 16 Неутрално\nНе се получава делта от нула.\nРейтинг: 1492 19:16, 11 май 16 Неутрално\n[quote#44:"bryghtlyght"]Няма как да дам тук, защото сме анонимни. [/quote]\nДайте линк към книга, статия, научна публикация,някакъв PDF.\nИ без това половината ни учебници са на PDF.\nРейтинг: 611 19:17, 11 май 16 Неутрално\nНямам предвид конкретно Енума Елиш... Шумерската думата за прясна вода и сперма е еднаква от там може да идва и объркването. Но напр. един от главните богове Енки е бил доста палав.\nРейтинг: 1148 19:23, 11 май 16 Неутрално\nРейтинг: 249 19:26, 11 май 16 Неутрално\n[quote#40:"bryghtlyght"]В квантовата механика единствено физично е Хилбертовото пространство, което се дифинира върху вектори,[/quote]\nИ другия ми любим виц:\n"Както ще видите, колеги, приложната математика намира широко приложение... например - в теоритчната физика".\nОтново без да се заяждам:\nМоля те, дай линк към/име на теории за гравитацията и за малките неща, които препоръчваш. Ако не са твои, не е проблем.\nТова, което пишеш надълго е, че нещо не ти харесва математическия апарат. Че делта функцията (явно говорим за едно и също нещо), която по определение е с единична мярка (дали паметта не ме лъже вече), не можела да се нормализира. Това са технически проблеми, които може би са решими с нестандартния анализ.\nИ като съм го ударил на вицове, още два:\n1. Делтафункцията е функция.\n2. Делтафункцията няма физически смисъл.\nРейтинг: 1148 19:27, 11 май 16 Неутрално\nЩе трябва да се задоволите с обясненията тук, за съжаление. И, за щастие, може би, защото, въпреки наглед плашещият обем страници и застрашителни формули, се оказва, че фаталните проблеми, за които иде реч, може да се сведат до прости обяснения.\nРейтинг: 249 19:28, 11 май 16 Неутрално\n[quote#49:"xcheffo"]Това са технически проблеми, които може би са решими с нестандартния анализ. [/quote]\nЕЖК, че: https://www.google.bg/webhp?sourceid=chrome-instant&ion=1&espv=2&ie=UTF-8#q=non%20standard%20calculus\nРейтинг: 217 19:30, 11 май 16 Неутрално\n[quote#21:"Blood Red Skies"]It's beyond me. Признавам си. [/quote]\nИ да не си признаеш, то е видно от останалите ти постове. Няма ли нещо за Путин и Русия, всичко е beyond.\nРейтинг: 1148 19:31, 11 май 16 Неутрално\nДо коментар [#49] от "xcheffo":\nНали това казах, и нестандарният анализ не помага. Делта-функцията е разпределение и можеш да го разглеждаш като интеграл по някаква мярка. Но, както казах, не е приложимо във физиката.\nСтатии много, но не мога да цитирам тук. Анонимни сме. Виж тук едни ютюб видеа, които, макар и непълни, ще ти дадат някаква идея: https://www.youtube.com/user/qmiscm\nРейтинг: 1492 19:33, 11 май 16 Неутрално\n[quote#35:"Scharnhorst Effect"]оф пак ли ти....\nСпорът за нормализацията вече го водихме [/quote]\nМоже ли линк към някакви материали?\nРейтинг: 249 19:34, 11 май 16 Неутрално\nШопа на изпит по висша матемаатика, професорът пита какво е делта функция. Он:\n- Па глеаш, нема, нема, нема... и като си е6е мамата.\nРейтинг: 1148 19:38, 11 май 16 Неутрално\nНе, не са. Както казах, делта-функцията, която се използва във физиката не се нормализира и в тези разширени Хилбертови пространства, които предлагат Соболев и Шварц, за разширяване на Гелфандовата тройка, в комбинация с теоремата на Радон-Никодим. Това са някакви отчаяни опити да ѝ се придаде лице за пред новите критично поколения, които напират и ползват невиждани досега информационни среди, което няма как вече да ги принуди да приемат всичко на вяра, както е било досега.\nИнтересното е, че квантовата механика пропада и на чисто техническо ниво, както тук обсъждам, въпреки че, както вече казах, тя е невалидна чиато физически още от самото си създаване от Планк. Това обаче е малко по-дълго за обяснение, затова в такъв разговор се придържам към чисто техническите фатални проблеми.\nРейтинг: 1148 19:40, 11 май 16 Неутрално\nВ #53 дадох линк към няколко видеа, които, макар и недостатъчно, могат да дадат идея за какво иде реч.\nРейтинг: 1316 19:46, 11 май 16 Любопитно\n[quote#23:"bryghtlyght"]Още тогава, формулата за излъчването на абсолютно черно тяло е могло да се изведе чисто класически, което е убягнало на Планк и той съвсем необосновано предлага квантовата си хипотеза. [/quote]\nИзвинявам се, че се намесвам в (явно) отдавнашен спор, но ми е любопитно какво е математическото описание на излъчването на абсолютно черно тяло САМО с помощта на класическата механика.\nИ ако може - линк, моля.\nРейтинг: 1148 19:52, 11 май 16 Неутрално\nЕто един линк към видео, в което се извежда класически формулата за излъчването на абсолютно черно тяло, формула, която Планк погрешно счита, че може да се изведе само чрез квантовата му хипотеза и така създава квантовата механика: https://www.youtube.com/watch?v=d21FvFbtECo\nРейтинг: 249 19:53, 11 май 16 Неутрално\nБлагодяря. Чак сега прочетох цялото мнение 36. Свивам знамената.\nПишеш: " Ощо по-добре можеш да се убедиш в това, че днешната физика разглежда покоя като движение..."\nВ основата и на галиеевата, и на айнщайновата (лична-обща-всякаква) относителност се поставя, че абсолютен покой няма (или никой не може да каже с каква скорост се движи). Това е класическа механика.\nРейтинг: 249 19:59, 11 май 16 Неутрално\nКато гледам, тези клипове (синтезираният глас почти не се разбира) са базирани на това:\nПопогледнах, попогледнах, разочаровах се и ги затворих.\nРейтинг: 1148 20:00, 11 май 16 Неутрално\nИма абсолютен покой. Наблюдател в покой с дадена система е в абсолютен покой с тази система. Във физиката има абсолютни истини, въпреки неистовото желание на порочната пропаганда да вмени на населението, че всичко било относително (относително е само дотолкова, доколкото е в коректната Галилеева относителност). Това знание обаче не е достатъчно, за да се опише движението. Като един по-нататъшен пример за погрешно разбиране на движението е уравнението на Д'Аламбер, така както го дават в букварите, с виртуално преместване. Когато преместването е реално, т.е., когато говорим за физика, въпросното уравнение е невалидно.\nРейтинг: 942 20:02, 11 май 16 Неутрално\nЩе излезе че Вселената е едно голямо живо същество. Всеки елемент от него е като един ганглий.... т.е. образува се един вселенски разум. Прав ще излезе един мъдрец, казал - Бог е в мен и аз съм в Бог.\nРейтинг: 1148 20:03, 11 май 16 Неутрално\nДо коментар [#61] от "xcheffo":\nДа, така е, видеата се основават на тези заключения. А това, че си разочарован е от значение само за теб, защото не чух аргумент.\nРейтинг: 1148 20:05, 11 май 16 Неутрално\nНе, няма да излезе такова нещо. От глупости като представените, заключението може да бъде единствено глупост.\nРейтинг: 772 20:19, 11 май 16 Любопитно\nКато казваш, че нещо (например квантовата механика) не е физично, какво имаш предвид? Че не можеш да го пипнеш с ръка, че не си го разбрал, или нещо друго? Делта функцията си има съвсем ясно определение като обобщена функция, върши си работата, и не и пука, че не я харесваш.\nРейтинг: 249 20:27, 11 май 16 Неутрално\nРазочаровах се, защото съдържанието влиза рЕзко в спор малкото, което разбирам от класическа, неокласическа и всякаква механика. И математика.\nЗа съжаление не ми стига ангела да изоблича всичките набутани вътре ереси; ако случайно пък стигаше, форумът на Дневник със сигурност няма да е най-доброто място; ако пък би бил, то едва ли ти щеше да ме разбереш (едва ли съм по-добър от предишните ти преподаватели по физика).\nРейтинг: 1598 20:35, 11 май 16 Неутрално\nима още идеи за тъмната материя.\nWIMP е едното.\nструнната теория има някакви идеи също по въпроса,\nкоито са свързани със суперсиметрията.\nРейтинг: 1316 20:39, 11 май 16 Весело\n[quote#62:"bryghtlyght"]Има абсолютен покой. Наблюдател в покой с дадена система е в абсолютен покой с тази система.[/quote]\nЕхей! 'Ма ти само кинетично разглеждаш системата, а? Още малко - и ще кажеш че Абсолютната нула е напълно достижима .\nРейтинг: 1598 20:41, 11 май 16 Неутрално\nабе нещо ми напомняш за Стефан Маринов.\nРейтинг: 649 20:45, 11 май 16 Неутрално\n[quote#6:"Radical"] Tom Campbell е създал много добър модел описващ характера на реалността ни. Можете да потърсите лекциите му в youtube.[/quote]\nНе очаквах и други българи да са го открили. Действително, основата на Вселената е информация, а не време-пространството. Време-пространството е описано от информацията. Информацията, от своя страна, едновременно описва и представлява Съзнание, а в крайна сметка обектът и субектът са едно (недуалност, адвайта, монизъм).\nРейтинг: 357 20:49, 11 май 16 Неутрално\nНа бълхарски език "inflation" се превежда не като "инфлация", а като "издуване". Абе некаква течност - натискаш, а тя не се издува.\nРейтинг: 517 20:53, 11 май 16 Неутрално\n[quote#23:"bryghtlyght"]Същото важи за всичко свързано с нелепостта наречена айнщайнова относителност. [/quote]\nУ мен винаги се е спотайвало едно подозрение, че един ден, може да се окаже, че Айнщайн е шарлатанин. Имаш ли някакъв линк, към критични материали по отношение на неговата теория. Нещо на по популярен език.\nРейтинг: 1988 20:59, 11 май 16 Неутрално\nМи.. той е дал линкове?\nРейтинг: 1148 21:04, 11 май 16 Неутрално\nДо коментар [#66] от "stein":\nНямам нищо против на делта-функцията да не ѝ пука за каквото и да било. Обаче, както казах, тя не върши работа във физиката, защото, най-малкото, не може да се нормализира, за да принадлежи на Хилбертовото пространство, което означава, че няма физически смисъл. Не го ли казах това? Казах го. Кой тогава не разбира за какво иде реч, аз или ти? Не се дръж арогантно с хората, които разбират и имат доброто желание да ти го обяснят.\nФизично е онова, което не противоречи на абсолютните истини на физиката. Не бързай да отговаряш, а мисли. В случая с делта-функцията обаче даже не можем и да стигнем до физиката, защото тя и в математиката няма смисъл. Някой в математическата физика може да я използва, напълно заблудил се, за нещо, но математиката никога няма да я признае за валиден конструкт. Не, и ти си се заблудил, делта-функцията не си върши работата, а само някой казал и ти си го запаметил, че си върши работата. Тя е дефинирана, но и други глупости има дефинирани. Дефинирането на глупост не я превръща в нещо умно.\nРейтинг: 512 21:06, 11 май 16 Весело\nКолеги, ние хуманитарите не разбираме от математика и физика, но един немски физик (Харалд Леш) ни го обяснява като за идиоти така: Ако с една теория могат да се изкарват пари, тоест да се произвеждат неща, прилагайки постулатите на тази теория, то тя вероятно не е грешна... :–) Засега с квантовата механика се изкарват добри пари (на нея е базирана цялата електроника), тоест можем да предположим, че има все пак нещо вярно в нея. От другите, алтернативните, теории досега не е дошло нищо реално, така че доказателството на не-погрешността им все още предстои, или не?\nРейтинг: 1148 21:07, 11 май 16 Неутрално\n[quote#67:"xcheffo"]За съжаление не ми стига ангела да изоблича всичките набутани вътре ереси[/quote]\nЗащо тогава изобщо се включваш да обсъждаш тези неща, пък и да изказваш мнения отгоре на това?\nРейтинг: 1148 21:10, 11 май 16 Неутрално\nНяма общо с абсолютната нула. Говорим за механика, а не за термодинамика. В механиката наблюдател в покой с дадена система е в абсолютен покой с тази система. Иначе нямаше да можеш да направиш пукнат извод в тази област.\nРейтинг: 1148 21:12, 11 май 16 Неутрално\nАргументите на Стефан Маринов са объркани и в някои случаи направо погрешни. Тук говорим за окончателни, лесно достъпни и разбираеми аргументи, които изискват незабавното изхвърляне от физиката на квантовата механика и особено на айнщайновата относителност.\nРейтинг: 1148 21:15, 11 май 16 Неутрално\nПогледни например този лин. Той дава аргумент, който категорично отхвърля айнщайновата относителност: https://www.youtube.com/watch?v=mhG3R66wFpg\nРейтинг: 517 21:17, 11 май 16 Неутрално\nБлагодаря, ще прегледам.\nРейтинг: 1492 21:19, 11 май 16 Неутрално\n[quote#75:"bryghtlyght"]Нямам нищо против на делта-функцията[/quote]\nтова делта функция как се именува на английски, че да го разчепкаме?\nРейтинг: 772 21:20, 11 май 16 Весело\nГледай сега, делта функцията се използва, за да се нормират вълновите функции на непрекъснати величини. Вълновите функции принадлежат на въпросното хилбертово пространство. Това, че ти не си учил математиката, в която делта функцията е съвсем обикновен обект, не е проблем на математиката. Иначе, интересно ми е какви са "абсолютните истини на физиката"? Лесно е да обявяваш работата на маса физици и математици за глупост, само че това изобщо не те прави по умен. Може би е добре ти да се замислиш, преди да отговаряш.\nРейтинг: 772 21:22, 11 май 16 Неутрално\nДо коментар [#82] от "Веселин Дечев (десидент)":\nЕй го от Уикипедия:\nРейтинг: 1148 21:22, 11 май 16 Неутрално\n[quote#76:"minusm"]Засега с квантовата механика се изкарват добри пари (на нея е базирана цялата електроника),[/quote]\nНищо вярно няма в това твърдение. Така искат да изкарат, че е адвокатите на квантовата механика. Обаче, в електрониката и изобщо в технологиите, се жонглира с емпирично намерени зависимости и резултати, които не произтичат от никакви теории. Връзката между наука и технологии е много слаба и само в отделни много малко случаи експериментални открития имат някаква технологическа стойност.\nРейтинг: 1316 21:23, 11 май 16 Неутрално\nДо коментар [#76] от "minusm":\nХаха! Страхотно добро обяснение, при това адски рационално! И с това е забележително в комплект с "хуманитари". Истински ме изкефи. Тъкмо мислех нещо подобно да коментирам, но твоето си е сентенция.\nНаправи ми вечерта!\nРейтинг: 1148 21:23, 11 май 16 Неутрално\nДо коментар [#84] от "stein":\nДа. Напълно неприложимо във физиката, както обясних, а и математически е чиста глупост.\nРейтинг: 477 21:24, 11 май 16 Неутрално\nВинаги съм се радвал като прочеета категоричността с която умовете обесняват за свиването и разширяването на вселената!Дето се вика да намерят самолета дето изчезна незнайно къде с една камара души на борда и тогава да философстват над това свива или разширява се вселената.Честно да си призная аз съм от скептиците ,че сме стъпвали на луната, даже и в марсохода не вярвам.\nРейтинг: 772 21:31, 11 май 16 Весело\nНе. Абсолютно приложимо във физиката и съвсем разумно в математиката. Областта на математиката, за твое сведение, се казва "функционален анализ".\nРейтинг: 249 21:32, 11 май 16 Весело\nСлед 75 коментара за живота, вселената и всичко останало, баш хуманитаристите да го кажат правилно. Браво!\nРейтинг: 1316 21:34, 11 май 16 Весело\n[quote#78:"bryghtlyght"] Говорим за механика, а не за термодинамика.[/quote]\nТ.е. опитваш се със законите на Кирхоф да опишеш диодите?\nЗааабавно, прияятно, таз песен звучиии...\nРейтинг: 1148 21:36, 11 май 16 Неутрално\nШо за неуместен хилеж?\nРейтинг: 1148 21:40, 11 май 16 Неутрално\nДо коментар [#89] от "stein":\nНе, нито в математика, още по-малко във физиката е приложимо. Използват го, да, но те и пълната нелепост, наречена айнщайнова относителност използват. Глупости за използване е имало в цялата история на науката. Това, че глупости са били използвани нашироко хич обаче не означава, че глупостите са нещо за в работа. Няма математик, кйто държи на себе си, който да ползва делта-функции. Ползват го математици, който нямат много талант и се слагат на физиците да им обосновават глупотевините.\nРейтинг: 1316 21:41, 11 май 16 Неутрално\n[quote#89:"stein"]Областта на математиката, за твое сведение, се казва "функционален анализ".[/quote]\nА на мен това ми напомни за "Анти Дюринг" на Маркс и Енгелс. Там те делят на нула (заместват директно df/dx с limf(x), без граничния преход) и като се поразрових - в личната си кореспондеция са написали кило-мега байтове "разсъждения" за деленето на нула . Та "те така" и с нашия "опонент"\nРейтинг: 1316 21:43, 11 май 16 Весело\nОпитах се да ти изтаниникам музикална фраза от една оперета, доколкото е възможно в този формат на форума\nРейтинг: 772 21:45, 11 май 16 Весело\nЕ той има мнение по въпроси, които изучава от ЮТюб, та не е лесно да му опонира човек, но пък е весело.\nРейтинг: 772 21:54, 11 май 16 Весело\nЯ да видим тези некадърни математици: Адамар, Риц, Банах, Гелфанд... Пък разни носители на Филдсов медал като Кон и Бурген и те в областта на функционалния анализ работили, гола вода са. Да живеят високите ти критерии за наука!\nРейтинг: 1316 21:56, 11 май 16 Неутрално\nАаа, моля, моля! Нека да не виним "Тубата", щото там има съвсем свестни клипчета, включително от бг-професори и/или асистентите им с разбираеми и нагледни илюстрации (явления) на тегави за обяснение термодинамични ефекти.\nТъй че - въпрос на личен избор дали да се храни (с инфо) от л**но или от бистър извор.\nРейтинг: 725 21:58, 11 май 16 Неутрално\nРейтинг: 1492 21:58, 11 май 16 Неутрално\n[quote#97:"stein"]Да живеят високите ти критерии за наука! [/quote]\nДали може да се концентрираме отново върху спор по същество?\nЧестно казано не ми стана мн ясно за какво точно трябва да се намесва тази делта функция? И защо в точк х=0 функцията трябва да има стойност точно безкрайност, а не 1,примерно.\nПростете за елементарните въпроси.


Десетки младежи изследваха безплатно и анонимно своя HIV-статус на 1 декември в Сливен. Мобилна лаборатория на Диспансера по кожно-венерически болести бе разположена пред залата на Военния клуб, където се състоя заключителен за антиСПИН кампанията концерт.\nЖажда за живот организира мащабна антиспин кампания на 1 декември в Сливен\nС мащабна кампания Сливен ще отбележи Международния ден за борба с HIV/СПИН - 1 декември. Кампанията се организира от сдружение „Жажда за живот“ в партньорство с Младежки дом, Сдружение "Блян за романтика, цветя и космос", Обществен съвет „Хипократ“, Кожно-венерически диспансер, Военен клуб. За поредна година неправителствени организации и институции обединяват усилията си в промотирането на безрисково сексуално поведение.\n(VIDEO) MY EUROPEAN DREAM\nАлперан, Ерджан, Бушра и Селда са доброволци в сдружение "Жажда за живот"-Сливен по проект "Европейска младежка мечта" на Програма Еразъм+. Проектът се реализира в партньорство с International Youth Activities Center Association, Turkey. Доброволците разказаха повече за себе си, България и Сливен.\nС атрактивна викторина и оригами EVS-доброволците на сдружение «Жажда за живот» - Сливен се включиха в мащабно събитие, посветено на Международния ден на младежта. То се проведе в Градската градина на града под Сините камъни.\nАлперан, Ерджан, Бушра и Селда са доброволци в сдружение "Жажда за живот"-Сливен по проект "Европейска младежка мечта" на Програма Еразъм+. Проектът се реализира в партньорство с International Youth Activities Center Association, Turkey. Доброволците разказаха за своята Европейска мечта.\n“Жажда за живот” и РЗИ осигуряват безплатно тестване на ХИВ-статус\nДен след популярния Празник на влюбените сдружение «Жажда за живот» - Сливен със съдействие то на Регионалната здравна изнпекция осигуряват анонимкно и безплатно тестване на ХИВ-статус. Доброволци на «Жажда за живот» и мобилната лаборатория ще ви очакват на 15 февруари 2016 г. от 12,00 до 14,00 ч. на партерен етаж на търговски център SMAAL – Сливен. Успоредно с това доброволци по ЕДС заедно с консултанти на „Жажда за живот” ще се срещнат с жители на кв. „Надежда”, където за пореден път основна тема ще бъде здравословния сексуален живот и начините за предпазване от сексуално-предави инфекции.\n"Жажда за живот" приключи успешно проект, свързан с трафика на хора, домашното насилие и дискриминацията\nСдружение „Жажда за живот“ – Сливен приключи успешно проект, свързан с дискриминацията, домашното насилие и трафика на хора в ромската общност. В рамките на проекта участие взеха млади хора с рисково поведение от общността, които са най-честите жертви на множествена дискриминация, домашно насилие и трафик на хора. Причината за това е, че от една страна са дискриминирани поради своя произход и социална принадлежност към маргинализирана общност (най-бедните и необразовани роми), а от друга - поради консервативния характер на ромския етнос. По тази причина те биват дискриминирани и вътре в общността, заради своето поведение.


Лечение с дафинов лист – диагнози и рецепти – Лекар.БГ\nНачало>Билки и алтернативна медицина>Лечение с дафинов лист – диагнози и рецепти\nМарта Савова 03.02.2016 Дай мнение\nЛечение с дафинов лист на стави, за отслабване и още куп приложения! Противопоказания. Какво съдържа. Водни настойки и отвари, спиртен извлек, лаврово масло. Отглеждане на лаврово (дафиново) дърво\nДафинов лист – подправка или лекарство?\nПонякога лекарството за болка, която ни тормози от дълго време, е буквално под носа ни – това с пълна сила се отнася за ароматния лавров или дафинов лист.\nПомага при упоритите проблеми със ставите, успешно съдейства за отслабване, при диабет и има още куп приложения!\nВАЖНО: Интересни факти за целебните ефекти на популярната подправка дафинов лист ВИЖТЕ ТУК!\nДа си припомним за някои от вълшебствата на уникалния дафинов лист. Той е великолепен дезинфектант, освен това успокоява и обезболява, чрез него може да се контролира стойността на кръвната захар.\nСочат го като ефективна добавка в комплексните терапии при тумори на черния дроб. Има приложение още при стомашни колики, пареза на лицев нерв, за болките в ставите вече стана дума и скоро ще споделим как да го използваме при подобни проблеми. Ако нашите рецепти са различни от онова, което вие знаете и практикувате – споделете и своя опит!\nЛаврово растение – дафинов лист, може да се отгледа и вкъщи\nЛечебните ефекти на отвари и настойки с дафинов лист са толкова разнообразни, че на човек не му се вярва в тази многостранна полза.\nДруги приложения, противопоказания\nВодни настойки и отвари, спиртен извлек, лаврово масло\nКак да избираме качествен дафинов лист\nОтглеждане на лаврово (дафиново) дърво\nТака например някои източници сочат, че ваните с дафинов лист помагат при проблеми на пикочния мехур и патологии на матката. Същевременно се твърди, че с дафинов лист може да се балансира влошеният слух. Малария, псориазис, влошено храносмилане – всички тези диагнози подлежат на целебното въздействие на продукти с дафинов лист.\nЕто например как да процедираме при диабет: 10 дафинови листа се накисват в 75 мл студена вода за час, след което се заливат с литър вряла вода и се оставят да се запарват 2-3 часа. Изстиналата течност се прецежда и от нея се пие по половин водна чаша три пъти на ден.\nА ето и рецепта за рак на гърлото: една чаена чаша дафинов лист се натрошава и се насипва в сух буркан; залива се с половин литър водка или ракия, похлупва се и се оставя на тъмно за две седмици. Бурканът трябва всеки ден да се разтърсва. След като измине препоръчаният срок, течността се прецежда и от нея се приема по една супена лъжица три пъти на ден.\nУвлечени в описания на въздействията, които упражнява лековитият дафинов лист, почти забравихме терапията на стави.\nНа първо място – трябва да си изясним какъв е нашият проблем – защо имаме болки в ставите, постоянни ли са или само от време на време, усещаме ли скованост и ограничаване на движенията. Възможно е нашите стави да имат нужда само от пречистване, и тук терапиите с дафинов лист са съвсем на място.\nДафинов лист – спасение за ставите\nЕто как: вземаме 5 г листа и ги заливаме с 300 мл хладка вода в емайлиран съд. Оставяме водата да заври и държим съда на огъня 5 минути, без да похлупваме – така се освобождаваме от етеричните масла, които могат да раздразнят бъбреците. След това вече можем да сложим капак и да увием съда в голям шал или одеяло – и да го оставим така за три часа.\nПрепоръчва се тази подготовка да се прави всяка сутрин, така ще има прясна запарка за деня. Запарката се пие по малко – на глътки, в продължение на 12 часа. Не бива да се пие голямо количество наведнъж, тъй като може да се получи вътрешен кръвоизлив. Курсът на лечение е три дни, след което се почива три седмици и отново следват три дни на отвара от дафинов лист. След 2-3 такива серии ставите гарантирано се усещат много по-подвижни и липсва характерното “скърцане”. За възстановяване на хрущялната тъкан пък се препоръчва след описаната терапия с дафинов лист да последва прием на смес от стрита яйчена черупка и желатин.\nВ някои практики на народната медицина за стави се препоръчва и маз от чисто краве масло и дафинов лист. Десетина листа се счукват колкото може по-ситно, объркват се с размекнато несолено масло и сместа се бърка на водна баня, на слаб огън, в продължение на половин час. След като изстине, насипваме в чисто, сухо бурканче и при болки нанасяме върху проблемното място по 2-3 пъти на ден.\nЛюбопитен факт е, че дафинов лист се използва както в класическата, така и в народната медицина. Обяснението не е трудно: на практика лечебните му качества са универсални. Вече стана дума за антисептичните му и противомикробни въздействия; да споменем също пикочогонни, имуностимулиращи, противоракови, намаляващи артериалното налягане, подобряващи храносмилането. Екстракти и етерично масло от дафинов лист влизат в състава на лекарствени препарати и средства от народната медицина.\nРецептите за лечение на болни стави с дафинов лист вършат работа, но не всеки може да ги прилага. Те не са подходящи например за хора с язва на стомаха или дванадесетопръстника, със заболявания на жлъчката или панкреаса. Не бива да се прилагат и от бременни, защото могат да причинят спонтанен аборт или преждевременно раждане.\nОнези, които са решили да опитат терапии с дафинов лист, трябва да запомнят някои предупреждения и правила за приложението им:\nОтварата от дафинов лист може да увеличи риска от кръвоизливи във вътрешни органи; освен язваджиите не бива да я прилагат и онези, които имат затруднено съсирване на кръвта, жлъчнокаменна болест или жлъчно възпаление.\nОтварата действа по-ефективно, ако не консумираме месо.\nЛечението на стави с отвара от дафинов лист трябва да се прилага много внимателно при хора с хроничен запек.\nНай-разумно е лечението с дафинов лист да се обсъди с лекар, за прeдпочитане фитотерапевт, и да се оценят възможните ползи и рискове, както и съвместяването с медикаменти.\nОрганичният състав на коментирания дафинов лист – естествено – обяснява лечебните му ефекти. Ето какво съдържа познатата ароматна подправка:\nМравчена и оцетна киселина – те действат като натурални авнибиотици и консерванти, благодарение на тях се блокират възможните гнилостни процеси в тъканите.\nМаслена киселина – активира метаболизма и предпазва дебелото черво от патологични процеси; добър енергетик.\nКапронова киселина – с противовъзпалителен ефект, блокираща кръвоизливи.\nЛауринова киселина – балансира лошия и добрия холестерол и има противовирусно действие.\nИ останалите компоненти са важни за действието на подправката: фитостерин – за неутрализиране на лошия холестерол, линалол – балансиращ нервната и сърдечно-съдовата дейност, седатив; камфор – болкоуспокояващо и противовъзпалително, противомикробно, стимулиращо кръвообращението; дъбилни компоненти – с антисептично и противомикробно действие; витамини А, С, В – 1, 2, 6, 9, РР. Съдържа също калий, калций, фосфор, цинк, натрий, магнезий, селен, манган, желязо и мед.\nС дафинов лист се приготвя и целебно масло\nВодните настойки с дафинов лист имат най-широко приложение и се приготвят сравнително лесно. Важно е да се внимава с концентрацията на активния компонент и с начина на прием и приложение, тъй като са предназначени за различни заболявания.\nПри отлагане на соли – това може да засяга ставите или бъбреците. 5 г дафинов лист се залива с 400 мл вряла вода в термос, затваря се и се оставя да пренощува. На сутринта се прецежда и се пие на глътки в продължение на 12 часа. Прави се в продължение на три дни, следва седмица почивка и се повтаря тридневната терапия. По време на лечението с настойка от дафинов лист е добре да се спазва вегетарианска диета и не се пие алкохол. Не са малко хората които твърдят, че такава терапия стимулира и възстановяването на хрущялната тъкан в проблемните стави.\nПри гъбички по ходилата, потене, парене и сърбеж – помага отвара от 30 броя дафинов лист и чаша вода. Водата трябва само да кипне, след кето се изчаква настойката да отлежи три часа. Всяка вечер краката се накисват в топла вода, към която се прибавя описаната настойка; киснем 10 минути. Същата настойка помага при алергични обриви – правят се компреси, но трябва да сме сигурни, че не реагираме с обрив на самия дафинов лист.\nПри проблеми на устната кухина – стоматит, възпаление на венците, се препоръчва бърза настойка от няколко дафинови листа и чаша вряла вода. Жабурим се всеки ден по 2-3 пъти за няколко минути, без да поглъщаме.\nПри висока кръвна захар – 10 листа се кипват в три чаши вода и се затварят в термос за три часа. Прецеждаме и приемаме по 100 мл три пъти дневно, 20 минути преди хранене. Редовният прием нормализира стойностите на кръвната захар.\nПри простуда и грип – кипват се две чаши вода и към тях се прибавя една супена лъжица стрити листа. Оставяме да ври на тих огън 10 минути, след което отдръпваме и изчакваме да изстине. Прецеждаме; пие се по 100 мл три пъти дневно, 20 минути преди хранене. Предпазва от инфекции и укрепва имунитета.\nПри остър и хроничен синузит – помагат инхалациите с дафинов лист. Приготвяме се за процедурата, като варим десет листа в литър вода за десет минути. След това дишаме целебната пара пет минути. Такава процедура спасява от възпаления и образуване на гнойни депа.\nДобре е да запомним, че целебна сила има не само коментираният дафинов лист, но също така зърнестите плодове, дървесната кора и клончетата. Леката запарка от тези продукти или само с един от тях действа балансиращо на нервната система. Успокояващо действа в домашната атмосфера и лавровото растение, отглеждано в саксийка.\nКогато избираме дафинов лист и искаме той да ни “покаже” качествата си в пълнота, задължително трябва да обърнем внимание на вида му – независимо дали ще ни трябва за подправка или за лечебни цели. Най-добре е да си намерим пресен и сами да го изсушим на сянка – лавровото дърво вирее в много райони на България.\nАко купуваме изсушен дафинов лист, за предпочитане е да търсим прозрачни опаковки. Листата трябва да са зелени, а не кафяви или сиви, да не са начупени, да нямат петна. Дори и в такъв вид сухият дафинов лист, пуснат да покъкри в тенджерата, ще излъчва аромат, но полезните му съставки едва ли ще са напълно съхранени.\nВсъщност за да сме сигурни в качествата на листата, най-добре е сами да се погрижим за тях – да се отгледа лаврово растение, т.е. пресен дафинов лист в домашни условия, не е чак толкова трудно.\nЛавровото дърво в естествени условия може да бъде дълголетник и гигант – при подходящи климатични условия се развива без проблеми, достигайки до 18-метрова височина. Търпи температурни колебания, засушавания и ветрове, но все пак най-добре се развива в умерения климатичен пояс с повече слънце.\nКато стайно растение лавърът е доста непретенциозен – може да се развива както до прозореца, така и във вътрешността на помещенията. Не обича стреса – т.е. да се променя мястото му, да търпи пресъхнала или прекалено влажна почва. Все пак е най-добре да е по-близо до прозореца; търпи подстригване, приятно му е да бъде с избърсани от домашния прах листа, леко напръскани с пулверизатор с престояла няколко часа вода.\nЛавровото дръвче в саксия може да бъде и интересен интериорен детайл: то може да бъде оформено като храстче или като малко дръвче. Рязането се прави, след като стане на една година: за храстче се отрязва върхът на височина около 30 см. За дръвче се изчистват всички странични израстъци и се отстранява само връхчето на основното стебло.\nОтглеждането на лаврово – дафиново – растение може да стане от семена, от клонче или от израстък с коренче, взет от мястото около голямо лаврово дърво (там винаги поникват). Ако ви липсва опит, по-добре е да си купите готово вкоренено растение. Не бързайте да му сменяте саксията: то не обича честите промени и твърде големите саксии.\nПодхранвайте го с някой от готовите течни торове за зелени растения, които могат да се намерят по цветарските щандове. Подхранвайте през пролетта и лятото; това е и времето, когато може – ако това се налага – да смените саксията. През зимата лавърът “спи” и не е нужно да го тормозите със смяна на “дома” или стимулация на развитието.\nНе е трудно да си набавите дафиново “дърво” в саксия – разсадниците и цветарските щандове по големите пазари предлагат доста добър избор, а цените в зависимост от развитието на растението са от 5 до 10 лв. Всеки ще ви каже, че една саксия с лавър е напълно достатъчна за потребностите на едно семейство – и като подправка, и като цяр.\nАко спешно ви трябва дафинов лист за лечение, а все още не сте си отгледали и изсушили необходимия материал сами, просто си купете, като внимавате за споменатите качества на продукта. Към тях добавяме и изискването изсушеният дафинов лист да е еластичен, да не се троши и разпада само при едно докосване.\nНякои рецепти за лечение изискват по-продължително прилагане и по-големи количества дафинов лист, затова търсете опаковки с по-голям грамаж – но и с по-дълъг срок на годност. На пазара и онлайн могат да се намерят различни опаковки, от стандартните 8 грама за 18 стотинки, до половин килограм за 12 лева. Въпрос на избор.\nЕтикетидафинов лист Дафинов лист за стави Дафинов лист отглеждане Лаврово дърво ревматоиден артрит ревматоиден артрит лечение\nПредишен Варикоцеле: само мъжка болест ли е това?\nСледващ Епилепсия: Лечение, лекарства, първа помощ и диагноза. При деца\nКога действа това лекарство. Диклак гел. Диклофенак. На таблетки. На ампули (инжекции). Мнения в коментарите …


Зографски завърши 24-и в Лахти в най-силното си състезание през сезона - Спорт - Дневник\n17:55, 08 мар 15 , 2108\nЗографски постигна най-добрия си резултат през този сезон\nВладимир Зографски направи най-силното си състезание от началото на сезона в Световната купа по ски алпийски дисциплини. Българинът зае 24-ото място на голямата шанца във финландския зимен център Лахти.\nЗографски завърши състезанието с 233.6 точки. Той беше 26-и след първия скок, в който преодоля 115 метра, а след 117.5 метра във втория се изкачи с две места.\nПобедител в състезанието със сбор от 284.5 точки стана Щефан Крафт. Австриецът записа скокове от 127 и 133.5 метра. С днешния успех шампионът от Четирите шанци събра 1308 точки и се доближи само на седем от лидера в генералното класиране Петер Превц.\nСловенецът завърши четвърти днес с 266.2 точки. На второ място се нареди двукратният световен шампион от Фалун 2015 Северин Фройнд с 273.2 точки.\nГерманецът също запазва шансове за Световната купа. Той има 1243 точки преди последните шест състезания. Норвежецът Андерс Фанемел, който е четвърти с 1118 точки, се нареди трети днес.\nВладимир Зографски е 66-и в генералното класиране с 11 точки.\nЗографски приключи световното с 47-о място на голямата шанца


Заплатите до 840 лв. без запор за дългове - Труд\nСъбота 23.01.21 / 23:46\nСъбота / 23.01.2021 / 23:46\nПромяната е заради увеличението на минималната заплата на 650 лв.\nГледат доходите след плащане на налози\nАко детето учи дистанционно, кредиторите не могат да вземат лаптопа\nЗаплатите до 840 лв. реално вече не може да бъдат запорирани заради дългове и хората ще ги взимат в пълния им размер. Причината за това е увеличението на минималната заплата на 650 лв. от 1 януари 2021 г.\nСпоред Гражданско процесуалния кодекс, при принудителното събиране на просрочени заеми и на неплатени сметки за телефон, парно и т. н., от трудовите доходи на длъжника и от получавана от него пенсия, на месец кредиторите трябва да му оставят сума, равна на минималната заплата. Но длъжникът трябва да разполага с минимална заплата след платени данъци и осигуровки, гласи ГПК. При заплата от 840 лв. след удържане на данъци и осигуровки длъжникът трябва да получи 651,82 лв., т. е. кредиторите вече може да му вземат само 1,82 лв.\nПо-ниските заплати кредиторите въобще не могат да пипнат. Ако заплатите се изплащат по банкова сметка, банките трябва да разрешат на длъжника да изтегли до 650 лв. за месец.\nАко доходите на длъжника след плащане на данъци и осигуровки са между минималната заплата и двукратния є размер (от 650 лв. до 1300 лв.), събирачите на дългове може да взимат една трета от доходите му, ако е без деца, и една четвърт, ако е с деца, които издържа. Ако след плащането на налози длъжникът взима между двукратния размер на минималната заплата и четирикратния є размер (от 1300 лв. до 2600 лв.), кредиторите може да приберат една втора от доходите му, ако е без деца, и една трета, ако е с деца. Ако месечното възнаграждение на длъжника след плащане на налози е над четирикратния размер на минималната заплата (над 2600 лв.), кредиторите може да вземат горницата над двукратния размер на минималната заплата (1300 лв.), ако е без деца, и горницата над два пъти и половина размера на минималната заплата (1625 лв.), ако е с деца, които издържа.\nОт длъжника не може да бъдат взети и някои лични вещи. Сред тях са посочени “учебните пособия, включително книгите и музикалните инструменти, използването на които е необходимо при общото и професионалното обучение на длъжника и членовете на неговото семейство”. Това означава, че ако детето учи дистанционно, не могат да вземат семейния лаптоп, който то използва.\nОставят печка, хладилник и пералня\nСъбирачите на дългове не могат да вземат хладилника, готварската печка и пералнята на длъжника. Списъкът на личните вещи, срещу които не може да бъде насочено принудително изпълнение заради дългове, е определен от Министерски съвет. Сред тях са употребяваните обувки и бельо, малко дрехи, по един креват за всеки член от семейството, един двукрилен гардероб, кухнески бюфет, маси и столове, обикновените домашни и кухненски прибори и съдове, един телефонен апарат и едно радио. Най-често частните съдебни изпълнители взимат телевизори, мобилни телефони и бижуна на длъжниците. Тези вещи не са защитени от закона, а и най-лесно може да бъдат продадени.\nОт длъжниците не могат да бъдат взети и техните домашни любимци, ако не са отглеждани за продажба, детските храни и принадлежности.


"Копаем окопите": Френски лекари се подготвят за война с коронавируса - Европа - Дневник\n11:24, 25 мар 20 , 7608\nРеанимационната сестра Еманюел Дюбур Дави има чувството, че е била обявена война, и знае, че нейната болница в западния френски град Анже скоро ще бъде наводнена с критично болни от COVID-19 пациенти, пише "Ройтерс".\nУниверситетската болница се е запасила с хирургични екипи, маски за лице и дезинфектанти, а графикът е пренаписан, за да се увеличат часовете за работа. Досега само три от 24 легла за интензивно лечение са заети с пациенти, заразени с коронавирус.\n"Готови сме за война, сякаш копаем окопите", казва тя.\nВ цяла Европа пандемията създаде безпрецедентен натиск за здравните системи, поставяйки на колене болничната мрежа в Италия и опъвайки до точката на пречупване тази в Испания.\nДокато броят на заразените и на смъртните случаи расте, Франция е следващата поред, а Великобритания изглежда само няколко дена по-назад. Във Франция има 22 300 потвърдени случая на коронавирус и 1100 починали.\nДве на всеки пет от всички 5 хил. легла за интензивни грижи вече са заети от пациенти с коронавирус.\nВ Източна Франция, около Страсбург и Мюлуз, където има най-много случаи след района на Париж, интензивните отделения вече са препълнени. Армията разгръща полева болница и прехвърля пациенти в други градове.\nМедицинска сестра на 24 години в района казва, че усещането е като в тунел без край, без свободни легла за пациенти и с безнадежден недостиг на маски и екипировка.\n"Сякаш смъртта е зад ъгъла", казва Сандрин, без да посочва фамилията си, защото не ѝ е позволено да говори публично.\nПодобно на други страни по света, Франция наложи безпрецедентна блокада, за да няма хора по улиците и така да се забави разпространението на вируса, надявайки се да спечели време за лекарите.\nБолниците с ограничени съоръжения за интензивно лечение реорганизират реанимации или спешни кабинети, като инсталират обдишващи апарати, понякога свалени от операционните зали. По-големите болници се надпреварват да поръчват нови апарати.\nВсички операции, с изключение на жизненоважните, са отменени, за да се освободят персонал и легла.\n"Реорганизирахме всичко, за да създадем нещо, което ще издържи, но на всеки два дена ни казват, че се нуждаем от още 10 легла тук, още 10 легла там", казва Ан Жофроа-Верне, анестезиолог-реаниматор от главната болница в Перпинян. "Опитваме да осигурим легла за интензивно лечение в части от болницата, в които нямаше никакви, в трудни обстоятелства."\nИ ако това е трудно, осигуряването на допълнителен персонал е още по-трудно, посочват лекари. Във всяко интензивно отделение трябва да има по един лекар за всеки шестима пациенти, две медицински сестри за всеки пет и един болногледач за всеки четирима пациенти.\nТова съотношение няма да е устойчиво, тъй като броят на пациентите продължава да се увеличава, така че болниците набират персонал от други отделения, например педиатри, както и студенти по медицина, за да се подсилят отделенията за интензивни грижи.\nЖофроа-Верне, лидер на синдикат, смята, че 40% от лекарите на първа линия може да се разболеят. Петима служители на болници вече починаха във Франция.\n"Знаем, че ще се ударим в стена, единствено се надявам, че въздушната възглавница, която се опитваме да подготвим, ще ни позволи да ограничим щетите", казва след 18-часова смяна Жером Ларше, стажант лекар по интензивно лечение в частна болница в Монпелие.\nСпоред френското законодателство лекарите може да са на смяна до 24 часа без прекъсване и след това трябва да имат 24 часа почивка. Никой не очаква това да се спазва.\n"Понякога е въпрос на живот и смърт, така че няма да си отидеш удома", казва друг лекар от интензивно отделение в Югоизточна Франция. "Последицата е, че хората започват да си мислят, че са герои. Но те не са, така че ще започнат да рухват психически."\nDr_Doolittle 11:45, 25 мар 20 / Неутрално\nАз само виждам как много хора не са наясно какво идва. Дори на колеги лични лекари като кажа ,че вероятно ще с...\noeg vokar 11:43, 25 мар 20 / Неутрално\nЦялото произвоство на защитни материали е изнесено в Китай и Азия....защо не продават а пращат по едно самолет...\nРейтинг: 2380 11:27, 25 мар 20 Неутрално\nИ ние в България искаме да копаем окопи, ма няма матряли.\nРейтинг: 2427 11:39, 25 мар 20 Неутрално\nужас ,а тука половината са недоволни от лекарите , наглостта на голяма част от населението няма край .\nРейтинг: 1403 11:40, 25 мар 20 Весело\nРейтинг: 690 11:42, 25 мар 20 Неутрално\nЗа съжаление моята прогноза се сбъдна напълно. Починалите от коронавурс в Европа вече са много повече от Китай. Китай взе драстични мерки и в момента имат регистрирани 3281, като там дефакто епидемията е ликвидирана.\nВ Европа - само в Италия, Испания и Франция жертвите вече надвишават 11 000 хиляди.\nРазликата е драстична, а в Европа, за съжаление тепърва има още трупове да броим. Интересно, тези в Брюксел наистина ли се мислят за недосегаеми?\nРейтинг: 450 11:43, 25 мар 20 Неутрално\nЦялото произвоство на защитни материали е изнесено в Китай и Азия....защо не продават а пращат по едно самолетче като дарение....и то само ако има камера да го снима. Дано на всеки му просветне каква отвратителна пропагандна машина са изградили в Китай и спре да пише глупости каква икономическа сила са.\nРейтинг: 2310 11:45, 25 мар 20 Неутрално\nАз само виждам как много хора не са наясно какво идва. Дори на колеги лични лекари като кажа ,че вероятно ще се наложи да ни командироват в болници, жалката паракомунистическа здравна система е тотално оголена, болничния персонал е недостатъчен и не може да се справи те ме гледат в недоумение. А баталните сцени в Италия, Испания и Франция са вече факт....\nРейтинг: 1709 11:45, 25 мар 20 Неутрално\nТочно във Франция този термин е с някак двуяко значение. Срещу Хитлер какви окопи и защитни съоръжения са копали и градили 10 години и той накрая просто ги заобиколил.\nРейтинг: 550 11:48, 25 мар 20 Неутрално\nПравилното име на града е Перпинян. Всичко останало е точно.\nНа война като на война. Франция няма как да я загуби.\nРейтинг: 1403 11:49, 25 мар 20 Неутрално\nИ колко дълго може да продължи карантината? Тъкмо ще я махнат и болестта ще влезне пак ОТНЯКЪДЕ. Освен ако не забранят на чужденци да влизат в Китай. А също и вносът трябва да забранят.\nРейтинг: 2660 11:50, 25 мар 20 Весело\nОбаче има и добри новини за мосю Макрон - разкара жълтите жилетки и му е широко около врата ...\nПП. Друг е въпросът , дали според най добрите Френски традиции , след време внукът на мосю Гилотен дали няма да му вземе мерките !?\nРейтинг: 1810 12:10, 25 мар 20 Неутрално\nНе мога да разбера какво им е толкова весело на някои от пишещите..\nРейтинг: 2310 12:15, 25 мар 20 Неутрално\nНе знам, ама преди година по Дискавъри гледах как Втората Световна Война заварва Франция с над 500 000 мъжки дълги долни гащи в армейските складове , но с една пушка на двама френски войници. Не ми се иска да ти казвам как изглеждат нещата в здравното дело при нас днес...\nРейтинг: 2007 12:35, 25 мар 20 Неутрално\nДо коментар [#7] от "Jazzdevil":Не знам, ама преди година по Дискавъри гледах как Втората Световна Война заварва Франция с над 500 000 мъжки дълги долни гащи в армейските складове , но с една пушка на двама френски войници. Не ми се иска да ти казвам как изглеждат нещата в здравното дело при нас днес...\nЗдравното дело изглежда както всички останали дела на ГЕРБ и лидера им!\nсещам се за протеста на сестрите, който беше осмян, бяха излъгани и короната дойде!\nСега сестри и лекари ще работят до скъсване а държавата им обеща /подхвърли/ па ЦЕЛИ 1000 лева!!!\nГодини сестрите докато учат професията, учат и език, който след завъшване на сестринскито образование отива да приложат в по-прилична държава от нашата!\nСкоро лекар се "похвали" с 900 лева заплата! Колко получава редовия полицай, с манталитет на милиционер? Не знам точно, но винаги е повече!\nСега ще зейне бездната от липсващия обучен персонал от сестри и лекари, да не говорим за празните хвалби колко легла сме имали. Имаме хиляди, но те не са оборудвани с останалите уреди, които пък се оказаха доста скъпи и липсващи на всичко отгоре!\nСаморекламата на Боко-баши този път няма да го измъкне тук хвърли милиони, там милиарди, а системата с години е ниглежирана!\nВълните по"магистралите", течовете по построеното, безумните цени на санирането, народът ще преглътне, но загубите на близки от некадърие в управлението и липса на лекари и сестри трудно ще се прости!\nРейтинг: 2007 12:39, 25 мар 20 Неутрално\nНЕГЛИЖИРАНА, разбира се!\nРейтинг: 800 12:43, 25 мар 20 Неутрално\nВсе пак е хубаво на война да иде човек с гащи. Да може поне да има какво да напълни. Боя се, че тук ние и това нямаме или е приватизирана 😉\nРейтинг: 3979 12:47, 25 мар 20 Неутрално\nВойната с вируса няма да подмине никого, нас също, така че нека действаме превантивно и разумно доколкото можем, за да сведем жертвите и до минимум.\nРейтинг: 800 12:48, 25 мар 20 Неутрално\nИ все пак, забележете, че даренията, които хората правят, са все за апаратура. За обучение на реариматори, реанимационни сестри и санитария някой нещо да спомена? Не че е възможно да стане за седмица, но поне да се сложи някакво начало и тази криза да се използва да си потегнем здравната система...\nРейтинг: 1348 12:59, 25 мар 20 Весело\nА през Канала, престолонаследника принц Чарлз е тестван позитивен..\nРейтинг: 2893 13:50, 25 мар 20 Неутрално\nКопайте си, имате традиции, Вирусът обаче подготвя блитцкриг, светкавична война.\nРейтинг: 750 14:05, 25 мар 20 Неутрално\nБраво на колегите! Окопите винаги могат да се използват и като масови гробове.😎 Аз съм сигурен че ще победим тази настинка.\nРейтинг: 1160 14:21, 25 мар 20 Неутрално\nТолкова пари изхарчени за зелени глупости и джендър-обучение а накрая се оказа, че в болниците в най-богатите държави на света няма маски даже.\nРейтинг: 759 14:40, 25 мар 20 Неутрално\nЕстествената смъртност в Китай е 10,000,000 на година. 3000 от тази епидемия няма да се отразят на тази статистика, защото годишните колебания са много по-големи.\nВ Европа работата е малко по-друга, защото тук продължителността на живота е доста по-голяма, отколкото в Китай, а смъртните случаи са главно в групата на най-възрастните. Така че тук ще се забележи в годишните статистики, но няма да е нещо фрапиращо.\nРейтинг: 450 14:59, 25 мар 20 Неутрално\nДори и в момена 2 трилиона които се преговарят в Щатите закачките са пари да се дават на фирми които са мъже жени по равно, да се поемат ангажименти да са СО2 чисти до еди коя си година, да се дават пари на берзаротни за телефон, жилища, храни.....комунизма не прощава на никой.\nРейтинг: 994 15:49, 25 мар 20 Неутрално\nДобре правят французите - по-добре да се готвят за война, дори да се разминат с нея, отколкото да бъдат застигнати по бели гащи. Все пак в цялата тази история има много, меко казано, неясноти. Мда-а, вероятно всичко ще се изясни, когато хванат прилепа злодей. А инак, починалите в минали години италианци от грип били някъде към 25000. Та, такива работи. И да, вирусът тук, но какво правим след него? Поне да помислим за оцелялото правителство!\nРейтинг: 7934 19:11, 25 мар 20 Неутрално


03.02.2021 14:32 | infoPleven\nДневни архиви: 03.02.2021 14:32\n03.02.2021 14:16\tОбщество, Последни новини\nОгнище на заболяването високо патогенна инфлуенца по птиците е установено от ОДБХ – Плевен в птицеферма в гр. Славяново. Взетите проби са положителни, информират от ОДБХ – Плевен. Сигнал в дирекцията е подаден от регистриран ветеринарен лекар, обслужващ птицефермата за кокошки носачки. Лекарят е сигнализирал за завишена смъртност по птиците ...


Диетологът д-р Гайдурков: Млечните продукти причиняват хронични възпаления и рак | Zdrave.to\n06.02.2018 11:00 5296 прочита 1 коментара\nД-р Георги Гайдурков е роден през 1961 г. в София. Завършва медицина през 1985 г. в Медицинска академия-София и психология през 1996 г. в СУ „Св. Климент Охридски“ – специалност „Клинична и консултативна психология”. Специализира нутрициология (наука за храненето на човека) към Свободен медицински факултет. Работи 12 години като терапевт в Центъра по хемодиализа към Окръжна болница – София (сега „Св. Анна“). От 1992 г. е редовен консултант и сътрудник на природолечителката Лидия Ковачева. Един от основателите на фондацията „Живот без лекарства“.\nВъв в. „Доктор“ многократно сме публикували интервюта с д-р Гайдурков за това как трябва да се храним днес, за да сме здрави. Ето неговото мнение за ползите и вредите от млечните храни и животинските продукти.\n- Д-р Гайдурков, наскоро между вас и група вегани се състоя обширен дебат относно това, че вие сте преминали от позиция на вегетарианство към допускане в менюто на вашите пациенти да се включва месо по един път седмично. Но подложено само на бавно изсушаване. Защо давате тази препоръка?\n- Като всеки човек, който се учи и от себе си, и от своите пациенти, редно е да еволюира, да търпи развитие в една или друга посока. Еволюцията е тази, която движи света и защо аз трябва да правя изключение. Веганите се препират с мен, че те спокойно минават не само без месо, но и без всякакви животински продукти, включително яйца, масло... - крайно необходими за жизнените функции.\n- Те ви обвиняват, че сте отстъпили от предишните си позиции, така ясно изявени в книгите ви.\n- Въпросът е толкова стар и класически, че напомня онзи за яйцето и кокошката. И днес мненията продължават да са диаметрално противоположни. В интерес на практическото здраве смятам за свое задължение да дам отговор не на базата на презумпцията или теорията, а положен върху опита и наблюдението.\nСамият аз израснах в моето детство и младежки години, хранейки се с изключително количество месо – закусвах с пържоли или „принцеси” - филии намазани и запечени с кайма, понякога и с кашкавал, на обяд или вечеря – печени или варени меса. Ако имаше гарнитура или готвен зеленчук, аз просто го избутвах встрани като нещо непотребно, което само разваля вкуса.\nМесата ядях с ориз, картофи и бял хляб. Разнообразие в тази монотонност внасяха само плодовете, които обичах и преди всичко огромните количества сладкарски изделия – предимно шоколад. Резултатът в един момент беше пълната разруха на здравето.\n- Това, както знаем, става начало на вашата тотална промяна – нали така?\n- Да, през 1992 г. направих завой и в личен, и в професионален план. Имах период на почти веганско-фрутарианско хранене и вегетарианство в различните му разновидности. Последователно изучавах върху себе си всеки от тях. Наблюдавах и моите приятели, съмишленици и пациенти, които практикуваха това.\n- Вие сте имали и вегански период, но казвате, че не е бил съответен на организма ви?\n- В по-дългите от 3-4 месеца периоди на веганство се проявяваше и обратната страна, и „гърбът на медала”. Общият ми тонус спадна, като организмът използваше енергията си икономично. Имаше загуба на мускулна маса, снижен тургор на кожата и понижено либидо. Тъй като по природа съм експериментатор и имам естествената съпротива срещу затваряне във фанатични модели, продължих напред. Тайната е в наблюдението и изследването – упорито, отново и отново, без прибързани изводи.\nЗаключението ми след всички изминали години всъщност е много просто и логично.\nОпитът ми потвърди това,\nкоето животът отдавна е утвърдил. Този отговор присъства първо в природата и после като базов образец в традиционната кухня на здравите народи.\nЖивият модел на природата са шимпанзетата. Съвременните данни сoчат, че тяхната ДНК, техният геном, е в 99,4% идентичен на човешкия. И логично е, че ако в 99,4% те са човек, то следва, че тяхното природно меню трябва да е в 99,4% и моделът за нашето естествено здравословно хранене. А то се състои от около 50% плодове, 25-50% зеленолистни, зависи от сезона, останалото са семена и ядки, корени, цветове и поне 5-6% животински храни, понякога и значително повече – насекоми и дребни животни. Забележете – те консумират в голямата си част сурова растителна храна, но не са вегани. Животинските храни в менюто им присъстват задължително.\nТревопасните животни, трябва да отбележим, също не са вегани – пасейки трева, те неизбежно приемат и насекоми. От друга страна, най-големите авторитети сред суровоядното веганство, като Гейбриъл Казънс например, признават, че веганство без изкуствено допълване, особено на витамин В12 – на инжекции и други, е здравословен провал. Проблемът е, че дефицитите не се забелязват веднага и „новопокръстените” ентусиасти ги пропускат. Тези полидефицити на витамин В12, калций, желязо, протеини, хормони се проявяват ясно обикновено след третата година на строго веганско хранене.\nВ моята практика съм наблюдавал зловещи примери на небалансирано вегетарианство и веганство със загуба на зъбен емайл и дентин – абразия на зъбите, пародонтоза - разрушаване на колагеновия свързочен апарат на зъбите с разклащане и отпадане, загуба на костно вещество - остеопения и остеопороза, атрофия на нервни клетки – демиелинизация, проявена с парализи, наподобяващи мултиплена склероза, дори корова мозъчна атрофия, до степен на приковаване в инвалидна количка, липса на овулация и репродуктивен стерилитет при жените, импотентност при мъжете, загуба на мускулна маса, косопад и чупене на ноктите, суха и сбръчкана кожа, липса на жизнен тонус,\nна психиката и т.н.\nПростият извод е, че не можем да бъдем по-умни или по-морални от природата, т.е. от собственото си естество с неговата анатомия, физиология и биохимия.\nКодът на нашите гени е безкомпромисен – поне 5-6% потребност от животински храни.\n- Какви животински продукти да ползваме?\n- Редица наблюдения и изследвания, например подробно цитирани и описани от д-р Хенри Бийлер, от д-р Майкъл Грегър, от Даниъл Рийд и др., както и моите лични изводи, потвърждават един изключително важен факт: животинските храни преминали термична обработка, като печене, задушаване, бланширане, варене, обработване на пара, пържене и др., денатурират и деградират, като се превръщат в изключително токсични съединения. Човекът и животните, дори домашните кучета, котки се разболяват и умират предимно от рак, когато се хранят с готвено месо. В този смисъл термично обработените животински продукти е най-добре въобще да не ги ползваме или употребата им да е много внимателна и пестелива, сведена до празнични ястия няколко пъти в годината.\nИ обратно – народи, които са ползвали регулярно месо, дори в по-голямо количество, са го консумирали сурово и са били здрави – прабългари, индианци, ескимоси... Не е странно – това са преди всичко традиционно ползваните сушени меса.\n- Вашият извод е категоричен, така ли?\n- Да, човекът се нуждае макар и от малко, но задължително присъстващо количество животински храни в менюто му и те са безопасни за него единствено в термично необработено състояние.\nОт животинските продукти на първо място трябва да поставим суровият яйчен жълтък. Безспорно, той е посочван като единица мярка за пълноценна храна. Това е суперхраната, която ни дава максимално полезни вещества с минимум токсичен отпадък в обмяната.\nОтносно суровите меса:\nтова може да бъде сурова риба, за предпочитане мазна – скумрия например, но също лаврак, чернокоп и др., като се избягват едрите – риба тон, акули, риба меч и т.н., които са токсични, най-вече с натрупването на живак в тях. Рибата можем да приготвим като домашно маринована в лимонов сок и подправки, както и под формата на популярното вече и у нас суши.\nМесата – пуешко, свинско, телешко можем да приготвим като домашно сушени.\n- Месото се нарязва на много тънки лентички и се слага на вентилатор във фурната при 35 градуса температура и леко открехната вратичка. Традиционни рецепти със сурово месо са и ястията - стек „Тартар“, италианското „Карпачо“.\nЗа да осигурим превенция от нежелани паразити и болестотворни микроби, трябва задължително да замразим дълбоко месата и рибата в продължение най-малко на три денонощия. Употребата им един път седмично е достатъчна.\n- За да може да загинат бактериите ли, се прави замразяването на месото?\n- Именно. От млечни продукти човек категорично няма биологична потребност. В по-големи количества те могат да нанесат сериозни и необратими увреди на здравето – хронични възпаления на дихателни и пикочо-полови пътища, стомашно-чревен тракт, рак на гърдата при жени и мъже, рак на простатата при мъже, автоимунни заболявания, като детски диабет, тиреоидит на Хашимото, автоимунни хепатити, колагенози, онкохематологични заболявания. Желателно е да ги ползваме единствено за удоволствие, във възможно най-малки количества до 1 път седмично, главно в млечнокисело ферментирал вид.\nКоличеството на животинските храни е индивидуално, като средно препоръчителното е както следва:\n1-2 броя кокоши сурови жълтъци дневно,\n4 пъти повече пъдпъдъчени, като този брой може да бъде и неколкократно повече при подрастващи, спортуващи или когато се приемат малко други животински продукти; сурова риба – 150-250 г. един път седмично; сушени меса – 150-250 г. също един път седмично.\nНай-богатият източник на често дефицитния дори при невегетарианци витамин В12, е черният дроб. Препоръчително е да се включва поне веднъж месечно – агнешки, телешки, птичи (от пасищни пилета) – 200-250 г., маринован или по изключение нарязан на кубчета и бланширан за около 5 секунди във врящ домашен зеленчуков бульон.\nСигурно неслучаен е фактът, че дори по време на строг пост, без животински продукти, без добавена растителна мазнина, без риба, църковната традиция разрешава употребата на мекотели – октоподи, калмари, миди, охлюви. Много от тях са изключително добри източници на витамин В12, чийто дефицит при липса на животински продукти е най-опасният и най-фаталният.\nНе се препоръчва да се купуват готови индустриално приготвени колбаси, дори и био-произведени – по стандарт те могат да съдържат като консервант нитрати и особено токсичните нитрити (натриев нитрит – Е250).\n- Препоръката ви следователно е да не се пренебрегва месото?\n- Човешката анатомия и физиология се нуждае задължително от известно количество поне 5-6% животински продукти, термично необработени. Там където, по една или друга причина, този естествен природен закон е пренебрегнат или забравен, след време, със сигурност след третата година, през което време телесните резерви се изчерпват, настъпват неизбежни увреждания, разстройства и заболявания.\nСавка ЧОЛАКОВА, в. "ДОКТОР"\n29.03.2020 78534 11\n27.03.2020 2414 0\nВетеринар 06.02.2018 12:55\nД-р Мадурков явно не е чувал, французите ядат сметана и сирена всеки ден, а са на последните места по онкологични заболявания и изобщо една от най-здравите нации.


Бизнесът: Загуби за десетки милиони търпи българската икономика заради зимната обстановка – Новини от България и света\nСтрахотна финансова новина за Гърция\nНа живо: Пресконференцията на Меркел и Борисов\nБизнесът: Загуби за десетки милиони търпи българската икономика заради зимната обстановка\n12.01.2017, 12:12 13 Views\nЗагуби за десетки милиони търпи българската икономика от снежното бедствие, връхлетяло страната. Щетите са във всички аспекти – и финансови, и социални. Най-потърпевши са секторите на търговията, спедиторските услуги, туризма, строителството и недвижимите имоти.\nТова каза заместник-председателят на Стопанската камара Камен Колев, цитиран от БНР.\n„Загубите идват преди всичко от повишените разходи за отопление, за генериране на електрическа енергия, което е по-скъпо, от пропуснати срокове за доставки… Това води до санкции”, обясни той.\nБолничните и отпуските в този период, също генерират загуби за бизнеса, допълни Блиц.\n„Повечето болнични дни се покриват от работодателя първите дни. Допълнителната училищна ваканция също е допълнително притеснение. Има такъв тип, те са доста повече и намалява броя на трудодните във всяко едно предприятие, и оттам проблемите с производството”, каза Колев.\n„Тук става въпрос за една гъвкавост на работодателя да преориентира работниците, техните ангажименти, задачи за деня, така че да се съобразяват с обстановката”, казва Щелян Калчев, управител на фирма.\nПревозвачи се оплакаха, че търпят големи загуби заради цялостното затваряне на пътищата от началото на снеговалежите миналата седмица. Загубите са за тяхна сметка, поясниха, за „Хоризонт“, Галя Топалова от Сдружението на автобусните превозвачи и Петко Ангелов от Асоциацията на сдруженията в автомобилния транспорт.\n„Говорим за цяла България. Това са милиони левове загуба всеки ден – има продавачки на билети, има данъци, има осигуровки, има билети, които трябва да се плащат в края на месеца… Няма как да се компенсират. България трябва да бъде почистена. След като има 3000 машини, които почистват републиканската пътна мрежа, като се разделят тези машини на километрите на републиканската транспортна връзка, трябва тези 3000 да стигнат”, коментира Галя Топалова.\n„250 евро на ТИР за деня, със затварянето и непочистването на пътищата. Другата загуба с клиентите е, че губим пазара”, каза Ангелов.


Гръцкият парламент одобри споразумението : Chronicle.bg\nГръцкият парламент одобри споразумението\n14 август, 2015 11:11 | от chronicle.bg | Живот\nГръцкият парламент одобри третата спасителна програма на стойност 85 млрд. евро след дебати, продължили цяла нощ, съобщи АФП, цитирана от БГНЕС.\nС 222 гласа „за“, 64 „против“ и 11 „въздържали се“ гръцкият парламент одобри новото споразумение, постигнато от правителството в Атина с кредиторите по трети пакет финансова помощ за страната, предаде БНР.\nДокументът се състои от две части, едната, от които включва списък с около 40 реформи, изисквани от кредиторите за освобождаване на траншове от програмата за заем. Втората упълномощава министъра на финансите и гръцкия Фонд за финансова стабилност да подпишат споразумението и всички документи, които вървят в пакета с него.\nПрограмата е придружена от Меморандум за разбирателство (общо 354 страници) между Европейския стабилизационен механизъм , ЕК, ЕЦБ и МВФ.\nПремиерът Алексис Ципрас призова парламента да одобри сделката, за да се гарантира способността на страната да оцелее и да продължи да се бори.\n„Гръцкото правителство изпълнява договореностите, постигнати на срещата на върха на Еврозоната на 12 юли“, заяви премиерът Алексис Ципрас пред депутатите в края на пленарната сесия, която продължи цяла нощ.\n„На срещата на върха на 12 юли беше постигнато трудно решение, а правителството изпълнява това, което беше договорено тогава“, каза Ципрас, като подчерта, че „не съжалява, че се е борил за правата на хората и е избрал компромиса с кредиторите“.\nПремиерът се фокусира върху новия гръцки приватизационен фонд, който ще бъде базиран не в Люксембург, както първоначално искаха кредиторите, а в Атина.\n„Част от постъпленията ще отидат за рекапитализиране на банките и за икономическото развитие“, подчерта Ципрас.\nПо-рано гръцкият финансов министър Евклид Цакалотос заяви пред депутатите, че днес има задължението да отиде на заседанието на Еврогрупата с ратифицирано споразумение и одобрени реформи, което беше предварителното условие на кредиторите за отпускане на помощ.\nГърция ще извърши бърза приватизация на пристанищата, регионалните летища и оператора на електрическата мрежа. Това е записано в меморандума за разбирателство, договорен в преговорите между Атина и международните кредитори. Съгласно документа от 29 страници, с копие от което разполага агенция Ройтерс, приходите от приватизацията се очаква да бъдат в размер на 6,4 млрд. евро в периода 2015-2017 година.\nВ документа са изброени редица мерки, които трябва да приложи правителството, за да получи новата тригодишна спасителна програма в размер около 85 млрд. евро.\nПриватизацията на оператора на гръцката национална електрическа мрежа ADMIE може да бъде избегната, ако бъде предложена алтернативна схема с идентични резултати, е записано в документа.\nДатите за провеждане на търговете за пристанищата в Солун и Пирея трябва да бъдат обявени до края на октомври. Регионалните летища ще бъдат приватизирани при текущите условия. Миналата година германският летищен оператор „Фрапорт“ бе избран за предпочитан кандидат-купувач, но сделката бе замразена след поемането на държавното управление от правителството на Алексис Ципрас, припомня Ройтерс.\nМеждувременно германското външно министерство обяви, че Германия се нуждае от още време, за да се запознае подробно със споразумението за третата спасителна програма за Гърция преди да излезе с официална позиция по него.\nГоворител на ведомството уточни, че е необходимо „достатъчно“ време, за да бъде разгледан целият документ от 400 страници. Той съдържа фискалните и други мерки, които Атина ще вземе, за да получи спасителният заем от международните кредитори. От министерството в Берлин се ангажираха, че официалната позиция на Германия ще бъде обявена до края на седмицата.\n11:11 | от chronicle.bg | Живот


Мога ли да успея точно в България? - AloeMoe\nМога ли да успея точно в България?\nУспех, кариера, работа без граници...Сънувам ли или в България човек също може да успее?\nIn Блог, Статии\t• Add Comment\nСвят без граници\nДа успея в България – химера или реална възможност? Много често чувам хората от старото поколение да споменават как е било по времето на този или онзи режим. Загледани в миналото те, всъщност, пропускат възможностите на бъдещето. Новите технологии направиха така, че за българина да няма граници особено ако естеството на работата му е свързана с лаптоп или телефон. За новото поколение се отвори един портал. Той може да го преведе към необятни светове и безгранични постижения.\nПо-голямата част от българите са пословични със своя скептицизъм и чувството, че всяко нещо в живота им се случва, ако имат „връзки“. Има ли всъщност възможност един млад човек, който излиза от обикновено смейство да преуспее? Не казвам, че е лесно, но примери в тази посока има много. Хванете коя да е сфера и намерете такива примери, за да се уверите, че всеки може да успее, стига да е мотивиран и да знае какво иска. В момента виртуалното пространство е препълнено с безплатни курсове, статии с полезно съдържание, видеа с ноу-хау. Всеки може да вземе най-доброто за себе си и да се самодисциплинира. Да се програмира за успех. За качествата, които е нужно човек да притежава, за да успее, ще напиша повече в следващата си статия.\nКои са външните фактори, които ме саботират?\nМного успели хора признават, че качеството на образованието не е на нужното ниво в България. И причината не е, че липсват специалисти, а в това, че не се усвоява правилната информация. Учебните програми са разработени с идеята да обяснят какво и как, но не и защо. Прекалено много информация, която трябва да се наизустява. В същото време, липса на практика и придобиване на умения, които могат да те направят конкурентен на пазара на труда. (Неслучайно отличниците на випуска чистят басейните на двойкаджиите баровци.)\nДругата основна външна причина за нашия страх да действаме, е нашето обкръжение. Трудно е, когато всички около теб са негативни и ти казват, че идеята ти няма как да се реализира. Трябва да продължаваш сам напред. Трудно, но не и невъзможно… Просто смени средата. Започни да ходиш на събития, в които да присъстват опорните точки, от които ти се нуждаеш и лесно ще намериш съмишленици.\nТъй като децата ни не успяват да бъдат насочени още в училище към своето призвание, като възрастни те смятат, че работата е равна на скука. Работата трябва да е нещо, което ни вдъхновява и ни кара да ставаме и лягаме преизпълнени с енергия, защото само така можем да бъдем иновативни и креативни.\nПреди време възникна инициатива „Твоите 25 причини да успееш в България“. Тя има за цел да накара младите хора да останат тук и да се реализират качествено в родината си. В нея се включва както бизнесът, така и държавата, защото такива кампании имат за цел да обединяват.\n„Силата е в теб“ е друга рекламна кампания, която разработва серия от видеа, съвместно с американското посолство, за да покаже, че и в България може да се случи промяната. В момента се работи активно в четири направления – образованието, подаване на сигнали за нередности в градовете, доброволчеството и обезлюдяването на селата.\nДруга актуална кампания, която се организира от http://careershow.bg e кампанията „Стига мрънка“, която буквално ще принуди хората да престанат да се оплакват, а да вземат живота си в свои ръце. А като добър начален тласък на тази промяна е възможността за младите хора да присъстват на грандиозно кариерно събитие, което ще се проведе на 10-и септември в зала „Арена Армеец“. Това ще бъде кариерно изложение, в което ще вземат участие над 150 работодатели и 2000+ квалифицирани кадри. В събитието ще има и още много други съпътстващи активности, които ще имат за цел да насочат участниците към личностно развитие, търсене на баланс и програмиране за успех.\nЕ, все още ли смяташ, че в България няма как да успееш и държавата ти е виновна за всичко?\nPosted in Блог\t, 28.05.2020\nPosted in Блог\t, 19.06.2020\nФоревър гинко плюс\nPosted in Имунен дефицит\t, 16.03.2019\nНаправи първата си крачка към промяна на потреблението с пакета "Лична хигиена" и получи веднага лична отстъпка. Продуктите в него съм подбрала специално за теб с много внимание и грижа. Научи повече\nВключи се онлайн със стартов пакет и получи веднага 30% отстъпка и правото да развиваш собствен бизнес с Форевър Включи се сега


Къща, лятна кухня и гража са изгорели при пожар във Видин - Видин онлайн\nСряда, 31 Август 2011 19:05\nКъща, лятна кухня и гараж са изгорели при пожар във Видин, съобщиха от Областната дирекция на МВР-Видин. На 28.08.2011г. около 22.00 часа в гр.Видин на улица "Хаджи Димитър", е възникнал пожар в масивна едноетажна къща, лятна кухня, гараж, външна баня и тоалетна. В следствие на пожара изцяло са изгоряли постройките, с наличното в тях имущество. Стойността на щетата е в процес на установяване. В гасенето на пожара са участвали два автомобила на РСПБЗН- Видин. По случая е образувано досъдебно производство.


Право&Здраве - Уроци от Германия\nУроци от Германия\nГермания надгради съществуваща здравна инфраструктура, за да се справи с пандемията от КОВИД-19.\nПандемичната ситуация в Германия често се дава за пример в сравнение с други европейски страни, особено с Великобритания. Според Световната здравна организация процентът на заразяване, докладван в Германия до 23 юни, е почти на половината от процента, отчетен във Великобритания (230 случая / 100 000 население, срещу 451/100 000), а отчетената смъртност от КОВИД-1 е шест пъти по-малка от тази във Великобритания (10.7 / 100 000, срещу 63.2 / 100 000).\nТрябва да се внимава, когато се сравняват данни от различни страни, защото различни причини могат да обяснят наблюдаваните разлики. От гледна точка на общественото здраве, опитът показва, че интензивната система за тестване, проследяване на контактни и карантината са били от решаващо значение за успешния контрол на епидемията в Германия. Това е особено видимо при ситуации на масивно разпространение, като това регистрирано в едно месопреработвателно предприятие миналата седмица.\nГермания е организирана в 16 федерални държави, които носят своите отговорности за общественото здраве. Разследването и управлението на огнища, включително проследяването на контакти, е отговорност на местните здравни власти, на градско или регионално ниво, с подкрепата на държавните здравни служби и националния институт за обществено здраве и института „Робърт Кох“, когато е необходимо.\nОбществено здравеопазване на местно ниво\nВ Германия КОВИД-19 бе поставена сред болестите, за които се уведомяват здравните власти, на 1 февруари 2020, много по-рано, отколкото в Обединеното кралство. Уведомяването за болестта налага законово задължение за лекарите да уведомяват органите за обществено здравеопазване за съмнителните случаи. По подобен начин се изисква лабораториите да уведомяват здравните власти за положителните тестове за болест.та В Германия съобщенията от клиницисти и лаборатории за болестта, се пращат на местните власти, където се осъществява по-голямата част от практическата работа за контрола на инфекцията.\nПървото огнище на КОВИД-19 се случи в Бавария в края на януари и беше бързо контролирано с тестване, проследяване на контактните, изолация и карантина. Новите огнища, се появиха от други източници, започнаха да се разпространяват и необходимостта да се прекъсне веригата на предаване с национални мерки (блокиране) стана очевидна. В същото време бяха мобилизирани местните здравни служби. През април федералното и щатските правителства се съгласиха да осигурят допълнителни финансови средства за укрепване на местните органи за обществено здраве. Държавни служители от други места в администрацията са били пренасочени към общественото здравеопазване, нает е и допълнителен персонал за подпомагане на проследяването на контактните. Германия се опря на съществуващата инфраструктура и опит от самото начало, за разлика от Англия, където местните служби за обществено здраве са били пренебрегвани в полза на централизирана система, управлявана от възложени на външни изпълнители компании.\nПо-късно, с премахването на ограниченията за населението, канцлерът Ангела Меркел и премиерите на федералните държави се съгласиха, че местните власти трябва да разполагат с пет служители за проследяване на контактни лица на всеки 20 000 граждани. Липсата на опитът на новите служители е бил преодолян, чрез включването им в организационни структури с опитни служители.\nРазширеният капацитет за проследяване на контактите беше в основата на решенията от 6 май за постепенно отваряне и разхлабване на мерките. Местните правителства се съгласиха, че мерките за контрол на инфекцията на населението, като закриване на училища или дори „блокиране“, ще бъдат активирани отново на местно ниво, ако процентът на инфекция достигне прага от 35-50 случая на 100 000 жители седмично в даден регион. Като цяло гъвкавостта на местните служби за борба с инфекциозните заболявания и контролът с централизирана координация и подкрепа, изглежда по-ефективен от по-централизирания подход, приет във Великобритания.\nПодобно на много други страни, Германия внедри технологични решения, включително анонимно приложение за проследяване на контакти, което беше стартирано на 16 юни. Загрижеността за поверителността на информацията доведе до отмяна на предишни планове за събиране на данни централно, което водеше и до забавяне на реакциите. Правата за защита на данните се приемат сериозно в Германия, а данните, събрани от приложението, се съхраняват само на отделни места, без централна база данни. Експертите в областта на общественото здравеопазване обаче нямат големи очаквания. В скорошно проучване 38% от отговорилите служители от отдели за обществено здраве са изразили съмнения относно добавената стойност на приложението за проследяване на контакти или считат, че е потенциално проблематично.\nВъпреки че блокирането на Германия беше по-малко интензивно и по-кратко, отколкото в някои други европейски страни, включително Обединеното кралство, ранното прилагане в комбинация с широко тестване, проследяване на контакт и карантина постигна успех за намаляване на честотата на КОВИД-19 и смъртните случаи. Досега епидемията остава стабилна чрез постепенно облекчаване на мерките за контрол, въпреки че неотдавнашните огнища в няколко предприятия за месо (едното включва повече от 1000 случая) са очевидни предизвикателства пред системата. Бяха предприети строги мерки, включително регионално блокиране, за да се контролират тези огнища.\nНавременните данни за съмнителни случаи вече са жизненоважни, заедно с бързото тестване, кратките времена за получаване на резултатите и цялостното проследяване на контактните. Националните насоки за тестване се коригират редовно в отговор на развитието на пандемията. Втората вълна остава риск и властите продължават да следят отблизо ситуацията. Без ваксина и специфично антивирусно лечение, предотвратяването на предаването, чрез мерки за обществено здраве е по-важно от всякога.


▷ Алпина косачка ⇒【 2022 】\nНа нашия уебсайт можете да намерите всичко, от което се нуждаете от Алпина косачка. Тук ще видите голямо разнообразие от предложения на супер изгодни цени, подготвени специално за вас.\nКоледна елха Alpina Див Смърч 120см\nКоледна елха Alpina Заснежен Бор 150см\nКоледна елха Alpina Ела 120см\nAlpina - Детски спортни обувки Alpine, Черен / Розов, 34\nAlpina - Спортни обувки LENNY, Черно / Синьо, 35\nКоледна елха Alpina Ела 150см\nКолко струва Алпина косачка?\nИма акумулаторни Алпина косачка от Makita, които могат да се използват със или без чанта. Вариантите без торбичка, разбира се, са по-евтини и по-екологични, а използването на торбички отнема по-малко време, тъй като не е необходимо да почиствате контейнера.\nИ накрая, второто голямо изключение са прахосмукачките-роботи. Те работят и без Алпина косачка, но и без циклонна технология, така че нивото им на шум е много по-ниско от това на циклонните прахосмукачки.\nИмате проблеми не само с козината на кучетата или котките, но и често се налага да се справяте с петна по тапицерията? Тогава прахосмукачката Thomas за прахосмукачка и миене, специално за собственици на домашни любимци, може да е подходяща за вас. Можете не само лесно да почиствате косми от домашни любимци, но и да отстранявате петна от килимите или дивана благодарение на специалната система за разпръскване под налягане.\nКозината на кучетата и котките често е неприятна, но също така и мръсотията, която домашните любимци неизбежно пренасят в дома. Затова филтърът е особено важен за Алпина косачка за косми от домашни любимци, тъй като това, което се засмуква отпред, не трябва да се издухва отново отзад. Добрият филтър абсорбира и неприятните миризми, които са неизбежни при домашните любимци. Между другото, добрият филтър е от полза и за страдащите от алергии.\nшаранджийски палатки втора ръка


store.bg - Творчество - Графитни моливи\nТворчество ... ... Търсене на: Графитни моливи\nТърсене на: Графитни моливи\nПродукти отговарящи на търсене: Графитни моливи\nСъвпадение за: Графитни\nТочно съвпадение: Графитни\nБлизки съвпадения: графитен\nМоливът от "Derwent" може да се използва за скициране, оформяне на светлосенките и за изпипване на детайлите. Графитът му е съставен от наситени и плътни пигменти, а корпусът му е изработен от качествена дървесина. Моливът се предлага в два варианта, със среден (medium) тон на графита и с тъмен (dark) тон. ...\nБлизки съвпадения: графитен, графитният\nБлизки съвпадения: графитен, графитните\nГрафитен молив - Monster\nГрафитният молив от "Faber-Castell" е подходящ за писане, чертане или рисуване. Той е изработен от качествена дървесина и има графит, устойчив на чупене при острене. Внимание: При поръчка ще получите молив с дизайн, избран на случаен принцип. ...\nБлизки съвпадения: графитен, графитния\nТърсене на: Графитни моливи Продукти 1-12 от над 500